**УГОВОР О ПРУЖАЊУ УСЛУГА**

("**Уговор**")

Закључен дана [*унети датум закључења овог Уговора*] 2021. године између:

1. [*унети пословно име*]

са регистрованим седиштем на адреси [*унети адресу која је регистрована на АПР-у*], матични број: [*унети матични број*], ПИБ: [*унети ПИБ*], кога

заступа директор [*унети овлашћено лице за заступање*];

(у даљем тексту означено као: [*унети*])

и

1. **КOШАРКАШКИ САВЕЗ СРБИЈЕ**

са регистрованим седиштем на адреси Сазонова 83, Београд, Република Србија, матични број: 07062907, ПИБ: 100160402, кога заступа Генерални секретар Златко Болић.

(у даљем тексту означено као: "**Кошаркашки савез Србије**")

[۰] и Кошаркашки савез Србије ће у даљем тексту бити заједно означени као "**Уговорне стране**", а појединачно као "**Уговорна страна**".

С ОБЗИРОМ ДА*:*

1. Уговорне стране желе да успоставе пословну сарадњу у циљу пружања Услуга, у објекту [۰], без накнаде од стране Кошаркашког савеза Србије (а како су дефинисане у члану 2 овог Уговора);
2. Кошаркашки савез Србије поседује опрему, стручна и техничка знања, као и искуства за пружање Услуга у објекту [۰] (а како су дефинисане у члану 2 овог Уговора);

САДА, СТОГА, Уговорне стране су се договориле како следи:

**Члан 1.**

Предмет овог Уговора је пружање услуга (а како су дефинисане у члану 2. овог Уговора) у објекту [۰], без накнаде, [۰] од стране Кошаркашког савеза Србије.

**Члан 2.**

Уговорне стране сагласно констатују да су обавезе, односно услуге које ће Кошаркашки савез Србије пружити у објекту [۰] у вези пословне сарадње следеће (у даљем тексту означено као "**Услуге**"):

1. Кошаркашки савез Србије се обавезује да купи камере и стави их на располагање за потребе пословне сарадње;
2. Кошаркашки савез Србије се обавезује да купи сервер и сву додатну опрему, као и да стави сервер и додатну опрему на располагање за потребе пословне сарадње;
3. Кошаркашки савез Србије се обавезује да спроведе царински поступак, односно царињење камера, сервера и додатне опреме за потребе пословне сарадње;
4. Кошаркашки савез Србије сноси трошкове транспорта камера, сервера и додатне опреме до локација за потребе пословне сарадње;
5. Кошаркашки савез Србије се обавезује да постави и стави у функцију камере, сервере и сву додатну опрему у халама за потребе пословне сарадње;
6. Кошаркашки савез Србије се обавезује да спроведе каблирање УТП и струјним кабловима;
7. Кошаркашки савез Србије се обавезује да осигура камере, сервере и додатну опрему;
8. Кошаркашки савез Србије се обавезује да плаћа трошкове интернета;
9. Кошаркашки савез Србије се обавезује да пружа техничку подршку у вези пословне сарадње;
10. Кошаркашки савез Србије се обавезује да уступи систем [۰] за потребе снимања приватних догађаја; и
11. Кошаркашки савез Србије се обавезује да на захтев [۰] укључи камере и достави потребне податке за пренос уживо
12. Кошаркашки савез Србије се обавезује да ће сносити трошкове који настану за време скидања и поновног постављања на новоизграђеном објекту.

**Члан 3.**

Уговорне стране сагласно констатују да су права и обавезе [۰] следеће:

1. [۰] издаје дозволу за уградњу система за пословну сарадњу;
2. [۰] дозвољава Телеком Србији да уведе оптику у објекту за потребе пословне сарадње;
3. [۰] ће у року од 15 (петнаест) дана од дана закључења овог Уговора обавестити Кошаркашки савез Србије о контакт особи испред [۰] која ће бити обучена за коришћење и задужена за стављање у функцију ("*паљење и гашење*") камера, сервера и све додатне опреме за потребе преноса утакмица и спортских догађаја из пословне сарадње;
4. [۰] се обсвезује да за потребе система обезбеди струју за напајање сервера;
5. Кошаркашки савез Србије даје право [۰] да за време приватних догађаја, школске наставе или других потреба искључи систем, где ће [۰] о томе обавестити Кошаркашки савез Србије путем е-маила или телефона.

[۰] изјављује и гарантује да има право и да је овлашћен за уговарање одредби из овог Уговора.

**Члан 4.**

Пружање Услуга из члана 2. овог Уговора у објекту [۰] врши се без накнаде.

**Члан 5.**

Овај Уговор закључује се на одређени временски период од 5 (пет) година од дана, од [۰] do [۰] године.

**Члан 6.**

Овај Уговор може престати на један од следећих начина:

1. Споразумом Уговорних страна, или
2. Обе уговорне стране су овлашћене да у свако доба по свом нахођењу раскину овај Уговор, без навођења разлога, уз поштовање отказног рока од 30 (тридесет) дана, достављањем писменог обавештења о раскиду другој уговорној страни.

**Члан 7.**

Уговорне стране су сагласне да се права и обавезе из овог Уговора не могу једнострано преносити нити уступити без сагласности друге уговорне стране.

Било каква измена или допуна овог Уговора или додатна обавеза коју је преузела Уговорна страна у вези са овим Уговором, биће обавезујућа искључиво ако је сачињена у писаној форми и потписана од стране Уговорних страна.

**Члан 8.**

У случају да било која одредба овог Уговора буде сматрана неважећом или се не буде могла ставити на снагу, у целини или делимично, све друге одредбе остају на снази, а одредба или део одредбе који се не могу ставити на снагу, биће издвојени из овог Уговора.

**Члан 9.**

На сва питања која нису регулисана овим Уговором примењиваће се одредбе одговарајућих закона важећих у Републици Србији, и то, пре свега, одредбе Закона о облигационим односима.

**Члан 10.**

Уговорне стране су сагласне да све евентуалне спорове који проистекну са или у вези овог Уговора, решавају споразумно, а ако то не буде могуће, уговарају надлежност Привредног суда у Београду.

**Члан 11.**

Овај Уговор сачињен је у 3 (три) истоветна примерка, од којих Кошаркашки савез Србије задржава 2 (два) примерка, а 1 (један) примерак припада [۰].

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **[۰] Златко Болић**

 **Кошаркашки савез Србије**